હળવદ : હળવદ માર્કેટ યાર્ડ સામે રહેતા ૪૦થી વધુ શ્રમિક પરિવારોએ ડિમોલેશન અટકાવવા મામલતદારને આવેદન પત્ર પાઠવી રજુઆત કરી હતી. જી. આઈ. સી. ડી. ની સામેની ઝુપડપટ્ટીમાં છેલ્લા રપ વર્ષથી વસવાટ કરતા શ્રમિકો છુટક મજુરી કરી પોતાનું પેટીયું રળે છે ત્યારે અવારનવાર તંત્ર દ્વારા મૌખિક રીતે જાણ કરી જગ્યા ખાલી કરવાની સુચનાઓ આપવામાં આવતી હોય છે ત્યારે હાલ ચોમાસું હોય અને અહીં રહેતા શ્રમિકોને અન્ય કોઈ જગ્યાએ રહેવા આસરો ન હોવાથી આજે શ્રમિક પરિવારની મહિલાઓ અને પુરૂષોએ મામલતદાર કચેરી ખાતે ધસી જઈ હાલ પુરતું ડિમોલેશન અટકાવવા આવેદન પત્ર પાઠવી માંગ કરી હતી.